OpenLLM-France/wikimedia huggingface dataset:
# Mikhail Ostrogradski

Mikhail Vasilievitx Ostrogradski (errusieraz: Михаил Васильевич Остроградский, ukraineraz: Михайло Васильович Остроградський; Pashennaya, Ukraina, 1801eko irailaren 24a - Poltava (Ukraina), 1862ko urtarrilaren 1a) ukraniar fisikari eta matematikaria izan zen.

## Biografia eta lana

Mikhail Vasilievitx Ostrogradski Pashennayan jaio zen, Ukranian, 1801eko irailaren 24an. Aita Vasili Ivanovitx Ostrogradski lurjabea izan zen, baina, goi mailakoekin harreman onak bazituen ere, pobreak ziren. Mikhailen ama Irina Andreevna Sakhno-Ustimovitx izan zen eta bi familiak kosakoak ziren, armadako kide ugari zeudelarik bere senan.
Vasili Ivanovitx eta Irina Andreevnak 5 seme-alaba zituen: Mikhail, Osip eta Andrei anaiak eta Elena eta Maria arrebak. Mikhail aitaren lurraldeetan zegoen lastozko txabola baten jaio zen.
Txikitatik izan zuen gauzak neurtzeko grina eta beti eramaten omen zuen harri bat eta hari lotutako soka luze bat, han eta hemen sakonera neurtuz.
Matematika ikasi zuen Kharkiv unibertsitatean eta Parisen jarraitu zuen. Hemen, harreman estua izan zuen Cauchy, Binet, Fourier edo Poisson bezalako frantses matematikari ospetsuekin. Etxerantz itzuli zenean, Itsas Armadako kadeteen irakasle izan zen San Petersburgoko Artilleria eskolan eta Ingeniaritza institutuan.
Green-Ostrogradski formula deitu zitzaion errorez eta horrek eman zion nolabaiteko ospea Mikhaili, integral bikoitza inguratzen duen areari aplikatuz, bolumenaren integrala espresatzeko bidea emango zuena (integral hirukoitza). Funtzio arrazional baten integrala kalkulatu ahal izateko metodoa garatu zuen izendatzaileak erro anizkunak dituenean. Metodo honen bidez, integralaren alde arrazionala banantzeko aukera dago, zatiki bakunetan deskonposatu beharrik gabe.
1834an, American Academy of Arts and Sciences delakoaren izendapena jaso zuen, 1841ean Turingo Zientzia Akademian eta, 1853an, berriz, Erromako Zientzia Akademian. 1856an Parisko Zientzi Akademian egin zuten kide.
Ostrogradskiren lan zientifikoak Parisko École Polytechniquen indarrean zeuden printzipioen ildoan zeuden, analisia eta matematika aplikatuaren esparruan.
Fisika Matematikoan, Hidromekanika, Elastikotasunaren teoria, Beroaren teoria eta Elektrizitatearen teoriaren sintesi izugarria egin zuen. Programa hau gizon bakar baten ahalmena garaitzen zuen eta XIX. mendean zeuden baliabideak ere bai; gaur egun, osatu gabe dago oraindik.

## Erreferentziak

* ↑ (Gaztelaniaz)}http://www-history.mcs.st-andrews.ac.uk/Biographies/Ostrogradski.html
* Datuak: Q355892
* Multimedia: Mikhail Ostrogradsky / Q355892
# Motherwell FC

Motherwell Football Club Eskoziako futbol talde bat da, Motherwell hirikoa. 1886an sortu zen eta Eskoziako lehen mailan jokatzen du. Eskoziako Liga bat eta bi kopa eskuratu ditu. Etxeko partiduak Fir Park estadioan jokatzen ditu.
2012-13ko ligan bigarren postuan gelditu zen Celtic FC-ren atzetik. 2009tik aurrera urtero aritu izan da Europako txapelketetan 2011-12 denboraldian ezik. Hala ere ez du emaitza aipagarririk lortu.
2014-15 urtean azken-aurrekoa izan zen ligan eta play-offa jokatu zuen, baina mantentzea lortu zuen.

## Irabazitako txapelketak
### Eskozian: 4

* Eskoziako Liga (1): 1932.
* Eskoziako Kopa (2): 1952, 1991.
* Eskoziako Ligako Kopa (1): 1951.

## Kanpo estekak

* (Ingelesez) Webgune ofiziala
* Datuak: Q216523
* Multimedia: Motherwell F.C. / Q216523
# Motivos personales

Motivos personales Boomerang TVk ekoiztutako telesaila da, 2005ean Telecincok igorri zuena. Arrakasta handia izan zuen.

## Sinopsia

Oharra: Atal honek istorio osoa edo amaiera argitzen du.
Laboratorios Acosta enpresaren 50. urteurrena ospatzeko festan, presidentearen idazkaria hilik agertu da.

## Pertsonaiak

* Lydia Bosch: Natalia Nadal
* Marta Calvó: Virginia Palazón / Victoria Castellanos
* Daniel Freire: Daniel Garralda
* Pedro Casablanc: Pablo Acosta
* Ana Gracia: Berta Pedraza
* Ginés García Millán: Fernando Acosta
* Fernando Guillén: Federico Acosta
* Concha Velasco: Aurora Acosta

## Erreferentziak

* ↑ Gómez, José. (2015-3-5). «Telecinco cumple 25 años: recordamos 25 series que han marcado su historia (Parte 1)» Fórmula TV (Madril: Noxvo Editorial).

## Kanpo estekak

* Datuak: Q11693732
# Moti Masjid (Agrako gotorlekua)

Moti Masjid (lit. 'Perla meskita') XVII. mendeko kongregazio meskita bat da, Agrako gotorleku UNESCOren Gizateriaren Ondarearen barruan kokatua. Shah Jahan mogol enperadoreak eraikia, meskita guztiz marmol zuriz egina dago.

## Historia

Agrako gotorlekuaren itxura modernoa Shah Jahani zor zaio, Agrako gotorlekuko hainbat egitura desmuntatu baitzituen marmolean gehitzeko. Moti Masjid horrelako egitura bat izan zen. Meskita 1646-1653 aldian eraiki zen, Agrako gotorlekuko beste ekarpen guztiak baino beranduago izan zena (1627an hasi ziren, bere lehen errege-urtean, eta 1638an amaitu ziren). 1653an meskita amaitu zen Mogol egoitza Shahjahanabadera aldatu eta bost urtera. Shah Jahanek meskita bisitatu zuenean, oso harrituta geratu zen egiturarekin, non bi urte geroago itzuli baitzen bere semeetako biri erakustera.

## Arkitektura

Meskita multzoa, zokalo altu baten gainean eraikia, gotorlekuko patioaren iparraldean kokatutako harresizko itxitura bat da. Ekialde-mendebalde ardatz batean dago, eta Yamuna ibaiari begira. Hormen kanpoaldea hareharri gorriz estalita dago, eta barrualdea marmola duena. Horma bakoitzaren erdian sarrera altu bat dago; ekialdekoak sarrera nagusi gisa balio du.
Itxitura-hormen barruan patio ia karratu bat dago, iparraldean, hegoaldean eta ekialdeko ertzetan arkupeez beteta. Abluzio-igerilekua patioaren erdian dago.
Mendebaldeko ertzean otoitz-areto nagusia dago, hamabi aldeko kai-muturretan eusten den hormarte anitzeko egitura. Aretoaren fatxadak zazpi sarrera ditu, eta estalkiak hiru kupula eta hainbat chhatri ditu. Aretoaren aurrealdea chhajja (heilatu-hegalak) sakon batek itzalean du, eta horren azpian marmol beltzez egindako persiar inskripzioak daude. Inskripzioek irudi konplexuak erabiltzen dituzte Shah Jahan eta Moti Masjid goraipatzeko. Otoitz-aretoaren barneak ez dauka apaingarri handirik; Asherrek adierazi du dekoratu gabeko marmolaren erabilera Shah Jahanen erlijio arkitektura pribatuan ohikoa dela.
Moti Masjid-ek aurreko marmolezko kongregazio meskita baten eragin handia erakusten du, Shah Jahanek Ajmer Sharif Dargah-n eraikia.

## Galeria

* Plano arkitektonikoa.
* XIX. mendeko Moti Masjid-aren pinturaVasily Vereshchaginekegina.
* Moti Masjid-aren fatxada.

## Kanpo estekak

* Moti Masjid-en Ols Marrazkiak
* Datuak: Q4179295
* Multimedia: Moti Masjid (Agra Fort) / Q4179295
# Motithang hotela

Motithang Hotel Bhutango Thimphu hiriburuan dago. Jigme Singye Wangchucken koronazioa zela eta, 1974an sortua izan zen. Urte hartan hotela izadiaren erdian zegoen, baso batean, eta hirira baino lehen lur soroak zeuden. Gaur egun, ordea, hiria handitu da eta hoteleraino heldu da. Hotel txikia da, hamalau gela besterik ez ditu. Jatetxea ere badu, 30 pertsonentzat, Bhutango eta, orokorrean, Indiako sukaldaritzan espezializatua. Nazioarteko sukaldaritzaten platerak ere eskaintzen dira.

## Erreferentziak

* ↑ Pommaret, Francoise (2006). Bhutan Himlayan Mountains Kingdom (5. edizioa). Odyssey Books and Guides. 181.or.

## Kanpo estekak

* Datuak: Q5911767
# Motilla del Palancar

Motilla del Palancar Cuencako udalerria da, Manchuela Conquense eskualdean dagoena.
2009ko urtarrilaren 1eko erroldaren arabera 6.167 biztanle zituen.

## Ikus, gainera

* Cuencako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q288552
* Multimedia: Motilla del Palancar / Q288552
# Motilleja

Motilleja Albaceteko udalerria da.
2009ko urtarrilaren 1eko erroldaren arabera 585 biztanle zituen.

## Ikus, gainera

* Albaceteko udalerrien zerrenda

## Kanpo estekak

* (Gaztelaniaz) Udalerriari buruzko informazioa.
* Datuak: Q593895
* Multimedia: Motilleja / Q593895
# Motley (Minnesota)

Motley Minnesotako hiri bat da. Cass konderrian kokatua dago. 2010ean 671 biztanle zituen, 3,45 kilometro koadrotan banatuta.

## Ikus, gainera

* Cass konderria

## Kanpo estekak

* Datuak: Q662446
* Multimedia: Motley, Minnesota / Q662446
# Mestalla

Mestalla edo Estadio Mestalla (lehenago Estadio Luis Casanova) Valencia CF taldearen futbol zelaia da, Valentzian (Espainia) kokatuta dagoena.

## Kanpo estekak

* Datuak: Q202762
* Multimedia: Mestalla Stadium / Q202762
# Mesterika

Mesterika Bizkaiko auzoa da, Meñakako udalerrian dagoena. 2007ko urtarrilaren 1eko erroldaren arabera, herriak 209 biztanle ditu.

## Demografia eta biztanleria

Mesterikako biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 136 | 137 | 136 | 140 | 156 | 164 | 197 | 209 |

## Ondare nabarmenak

* Mesterikako San Lorenzo ( San Lontzo edo Santilland) nekropolia.
* Mesterikako burua edo dama.

## Kanpo estekak

* Datuak: Q12263492
# Mestanza

Mestanza Ciudad Realgo udalerria da, Valle de Alcudia eskualdean dagoena.
2009ko urtarrilaren 1eko erroldaren arabera 808 biztanle zituen.

## Ikus, gainera

* Ciudad Realgo udalerrien zerrenda

## Kanpo estekak

* (Gaztelaniaz) Udalerriari buruzko webgunea.
* Datuak: Q1658049
* Multimedia: Mestanza / Q1658049
# Mesterikako burua

Mesterikako burua edo Mesterikako dama, Mesterikako San Lorenzo baselizan aurkitutako hareharrizko eskultura bat da, buru bat irudikatzen duena.
Burua baselizaren horman sartua zegoen, baina, 1982. urtean, ermita zaharberritu zenean, handik atera eta gaur egun Bizkaiko Arkeologia Museoan dago, Burdin Aroaren gelan. Baseliza inguruan dagoen lur eremua, kultur ondare izendapena du, Balizko Arkeologia Eremua kategoriaren barruan eta ustezko arkeologia eremua babes-maila eman zion Eusko Jaurlaritzak 1997ko maiatzaren 5ean, beti ere 1990ko Kultur Ondareari buruzko 7/1990 legearen arabera.

## Testuingurua

Horma berean beste disko formako lau estela zeuden, anepigrafikoak (testurik gabekoak) eta irudi geometrikoak zituztenak, gurutze eta galburu formakoak, Finagan agertu ziren bezalakoak. Finagakoak Malmasingo Burdin Aroko herrixkatik hartuak eta horman berrerabili zituzten. Gainera, zaharberritze lanetan bi estela berri aurkitu zituzten aldarearen azpian, Erdi Arokoak. Horien iruditeria, zirkulu zatiez eta ertzaren perimetroan marraztutako orlaz ostuta dago. horrek, Arrigorriagako VII. eta VIII. mendetako estelen taldean sailkatzera eraman ditu ikerlariak, akitaniar-frankoen aztarna taldearen barruan.
Bestalde, nekropolian egin ziren zundaketetan arkeologikoetan, erromatarren aurreko aztarnak aurkitu ziren, K.a. I. eta K.o. I bitartekoak. Bizkaiko beste gune batzuetan gertatu bezala, bi motako zeramika puskak ere aurkitu ziren: pasta laranjakoak, tornuan eginak, eta pasta ilunekoak, eskuz eginak, bertakoak.

## Buruaren ezaugarriak

Eskulturak pertsona baten burua irudikatzen du, gizon edo emakume batena. Aurpegiaren itxura nahiko oinarrizkoa da, gainetik landu dena. Atzealdean marraz egindako irudi geometrikoa ikusten da, trentza bat bide dena. Bere itxuragatik Iberiar Penintsulako ipar-ekialdeko buru moztuekin erlazionatu daiteke. Lepoan moztuta dago.
Bere funtzioa ezezaguna da, hileta edo erlijio errituetan erabili ahal izan zuten, babesa emateko objektua izan zitekeen edota gerla trofeoa.

## Erreferentziak

* ↑ «ERABAKIA, 1997ko maiatzaren 5ekoa, Kultura, Gazteria eta Kirol sailburuordearena, Meñakako (Bizkaia) Balizko Arkeologia Guneen Izendapena egiten duena.» EHAA (Gasteiz: Eusko Jaurlaritza) 107: 9730. Ekainak 6.
* ↑ Garcia Camino, Iñaki. (2002). Arqueología y poblamiento en Bizkaia, siglos VI-XII: la configuración de la sociedad feudal. Diputación foral de Vizcaya, Departamento de cultura = Bizkaiko foru Aldundia, Kultura saila ISBN 978-84-7752-332-1. (Noiz kontsultatua: 2023-06-07).
* 1 2 (Gaztelaniaz) triskelpablo. (2020-04-08). «Ermita SAN LORENZO de MESTERIKA (Meñaka. Bizkaia).» ARKEOHISTORIA TRISKEL (Noiz kontsultatua: 2023-06-07).
* ↑ «MESTERIKA - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2023-06-07).
* 1 2 García Camino, Iñaki. (2001). «La aportación de la arqueología al estudio del tránsito entre la antigüedad y el medievo en Bizkaia» Arqueología y territorio Medieval (AyTM) (Universidad de Jaén): 102. ISSN 1134-3184..

## Kanpo estekak

* Datuak: Q119155105
# Mestečko

Mestečko Eslovakiako udalerri bat da, Púchoveko barrutian kokatuta. 5,42 km²ko azalera du eta 528 biztanle 2017ko datuen arabera.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1044033
* Multimedia: Mestečko / Q1044033
# Mesta (ibaia)

Mesta (bulgarieraz: Места, ˈmɛstɐ ahoskatua) edo Nestos (grezieraz: Νέστος, ˈnestos ahoskatua) Grezia eta Bulgaria zeharkatzen dituen ibaia da, 230 kilometroko luzera duena. Rila mendigunean jaioa, bere ibilbidearen hasieran arroilak sortzen ditu. Tesalonikako golkoan amaitzen da, antzinako Abdera hiritik gertu. Dospat bere ibaiadar nagusia da eta bere ertzetan zuhaitz hostoerorkor asko daude.

## Kanpo estekak

* Datuak: Q193904
* Multimedia: Nestos River / Q193904
# Merina etnia

Merina etnia (malgaxez: Merina) Madagaskarreko talde etniko nagusia da, eta herrialdean dauden hamazortzi talde etniko ofizialetako bat da. Antananarivo probintzian dago haien lurralde nagusia, uhartearen erdialdean. XVIII. mendetik aurrera merinen boterea uhartearen gainerako tokietara hedatu zen, eta azkenerako osorik haien gidaritzapean batu zen uharte osoa. 1895-96 urteetan frantziarrek Madagaskar kolonizatu zuten eta 1897an merina monarkia abolitu zuten.

## Kanpo estekak

* Datuak: Q844538
* Multimedia: Merina people / Q844538
# Merindad de Montija

Merindad de Montija Burgosko udalerria da, Merindadeetako eskualdean dagoena.
2008ko urtarrilaren 1eko erroldaren arabera 96 biztanle zituen.

## Banaketa administratiboa

Udalerria hamazortzi herriz osaturik dago:
| Agüera Baranda Bárcena de Pienza Barcenillas del Rivero Bercedo | Cuestahedo Gayangos Hedesa Loma de Montija Montecillo | Noceco Quintanahedo Quintanilla de Pienza Quintanilla Sopeña Revilla de Pienza | San Pelayo Villalázara Villasante |
Gainera hiru auzo ditu:
* El Crucero de Montija
* El Ribero
* Villasorda
Herriburua Villasante da.

## Erreferentziak

* ↑ Junta de Castilla y León, Relación de Entidades Locales Menores. .

## Kanpo estekak

* (Gaztelaniaz) Webgune ofiziala
* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q1631248
* Multimedia: Merindad de Montija / Q1631248
# Merindad de Sotoscueva

Merindad de Sotoscueva Burgosko probintziako iparraldean dagoen udalerria da, Merindadeak izeneko eskualdean hain zuzen ere. 153,35 km² azalera eta 499 biztanle ditu, hau da, biztanle dentsitatea 3,25 bizt/km².

## Geografia

Udalerriak hogeita sei herrixka ditu:
| Barcenillas de Cerezos Bedón Butrera Cogullos Cornejo, hiriburua. Cueva Entrambosríos | Haedo de Linares Herrera de Redondo Hornillalastra Hornillalatorre Hornillayuso Linares Nela | La Parte de Sotoscueva Pereda Quintanilla-Sotoscueva Quintanilla-Valdebodres Quintanilla del Rebollar Quisicedo | El Rebollar. Redondo Sobrepeña Vallejo Villabáscones Villamartín de Sotoscueva |

## Demografia

Bilakaera demografikoa :
| 1991 | 1996 | 2001 | 2004 | 2007 |
| 711 | 652 | 534 | 516 | 499 |

## Ikus, gainera

* Ojo Guareña

## Kanpo estekak

* Datuak: Q1643782
* Multimedia: Merindad de Sotoscueva / Q1643782
# Merimnetria

Merimnetria Gelechiidae familiako tximeleta genero bat da. Bere espezie tipoa Merimnetria flaviterminella da.

## Espezieak

| Espeziea | Egoera |
| Merimnetria arcuata | daturik gabe |
| Merimnetria compsodelta | daturik gabe |
| Merimnetria elegantior | daturik gabe |
| Merimnetria epermeniella | daturik gabe |
| Merimnetria flaviterminella | daturik gabe |
| Merimnetria gigantea | daturik gabe |
| Merimnetria gratula | daturik gabe |
| Merimnetria homoxyla | daturik gabe |
| Merimnetria ichthyochroa | daturik gabe |
| Merimnetria lanaiensis | daturik gabe |
| Merimnetria maculaticornis | daturik gabe |
| Merimnetria mendax | daturik gabe |
| Merimnetria multiformis | daturik gabe |
| Merimnetria nigriciliella | daturik gabe |
| Merimnetria notata | daturik gabe |
| Merimnetria straussiella | daturik gabe |
| Merimnetria thurifica | daturik gabe |
| Merimnetria xylospila | daturik gabe |

## Kanpo estekak

* Datuak: Q5231529
# Merindad de Valdivielso

Merindad de Valdivielso Burgosko iparraldean dagoen udalerria da, Merindadeetako eskualdean dagoena. 14 herri hartzen ditu barne, herriburua Quecedo delarik. 129 kilometro karratuko azalera dauka.
2007ko urtarrilaren 1eko erroldaren arabera 454 biztanle zituen, eta 2021ean 386 (ia 3 biz/km2).

## Geografia
### Ingurune naturala

Ebro ibaiak harana zeharkatzen du, La Tesla eta Tudancako mendilerroen artean, Los Hocinos-eko haitzartetik. Cerecedako urtegiak biltzen ditu bere urak azkenik. Batez besteko altuera 645 metrokoa da.

### Mugakideak

Iparraldean Valle de Manzanedo eta Villarcayo, hegoaldean Rucandio eta Oña, ekialdean Merindad de Cuesta-Urria eta Trespaderne eta mendebaldean Los Altos ditu udalerri mugakide.

## Herriak

* El Almiñé
* Arroyo de Valdivielso
* Condado
* Hoz de Valdivielso
* Panizares de Valdivielso
* Población de Valdivielso
* Puente Arenas
* Quecedo (herriburua)
* Quintana de Valdivielso
* Santa Olalla
* Tartalés de los Montes
* Toba
* Valdenoceda
* Valhermosa

## Historia

860. urtetik aurrera Gaztelako Rodrigo kondearen agintepean gelditu zen, Gaztelako Konderriaren barruan. Garai hartan, mugako lurralde gotortuak ziren, sarrazenoen inbasioetatik defendatzen zirenak. Bestela, San Pedro de Tejadako monjeek parrokiak sortu zituzten eta birpopulazioa bultzatu zuten.
XIII. mendean, Oñako San Salvadorreko monastegiaren menpe gelditu zen ibarra. Gaztela Zaharreko 7 Merindadeetako Kontzeju Nagusian parte hartuko zuen ordutik.
Antzinako Erregimena erortzean, udalerria sortu zuten, auzo hauekin: Ahedo de Butrón, Arroyo, Condado, Dobro, Escóbados de Abajo, Escóbados de Arriba, Herrera, Hoz, Huéspeda, Madrid de las Caderechas, Panizares, Población, Porquera del Butrón, Puente-Arenas, Quecedo, Quintana de Valdivielso, Quintanilla-Colina, Santa Olalla, Tartalés de los Montes, Toba, Tubilleja, Tudanca, Valdenoceda, Valhermosa eta Villalta. El Alminé herriburua zen.
1857rako Villaescusa de Butrón eta 1910erako Los Altos de Dobro udalerriak sortu zituzten, modu horretan populazioa galtzen.
2001ean Radio Valdivielso martxan ipini zuten.

## Ondarea

* Quecedoko eremiten bizitokiak.
* Arraina eta gatzaren ibilbideak (Erdi Aroko galtzadak).
* San Pedro de Tejada, El Almiñé (San Nicolás) eta Valdenocedako (San Miguel) eliza erromanikoak.
* Loja, San Martín eta Valdenocedako (Fernández Velascotarrena) dorretxeak.
* Malvecinoko gaztelua.

## Ikus, gainera

* Burgosko udalerrien zerrenda
* Erromanikoa Burgosko probintzian

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* (Gaztelaniaz) Radio Valdivielso.
* Datuak: Q1645203
* Multimedia: Merindad de Valdivielso / Q1645203
# Merindad de Río Ubierna

Merindad de Río Ubierna Burgosko udalerria da, Merindadeetako eskualdean dagoena.
2008ko urtarrilaren 1eko erroldaren arabera 96 biztanle zituen.

## Ikus, gainera

* Burgosko udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q1630721
* Multimedia: Merindad de Río Ubierna / Q1630721
# Merindad de Cuesta-Urria

Merindad de Cuesta-Urria Burgosko probintziako Merindadeetako eskualdean dagoen udalerria da.

## Geografia

Udalerria La Tesla mendilerroaren hegalean dago, muino txikiak dauden ordoki txiki batean. 121,87 km²-ko azalera du.

## Osatzen duten herriak

Udalerriak 24 alkate-auzotan banatua dago, udaletxea Nofuentesen dago.
* Ael
* Almendres
* Baillo
* Casares
* Cebolleros
* Extramiana
* Hierro
* Lechedo
* Mijangos
* Nofuentes
* Paralacuesta
* Pradolamata
* Quintanalacuesta
* Quintana Entrepeñas
* Quintanillas (Las)
* Quintanilla-Montecabezas
* Ribamartín
* San Cristóbal de Almendres
* Santa Coloma
* Urria
* Valdelacuesta
* Valmayor de Cuesta Urria
* Villamagrín
* Villapanillo
* Villavedeo

## Demografia

Garapen demografikoa :
| 1991 | 1996 | 2001 | 2004 |
| 602 | 524 | 513 | 500 |
Udalerrian 500 pertsona bizi dira, km² bakoitzeko 4,10.

## Historia

Bisigodoak Mijangosetik gertu finkatu ziren VI. mendearen inguruan. Geroago, leku horretan, Merindadeetako bizigunerik zaharrenetariko bat, Oñako monasterioari ordaindu beharreko zergak zehazten zituen agiria izan zen.
XIV. mendean Montealegre gaztelua eraiki zen La Tesla mendilerroan, Merindade osoa kontrolatzeko asmoz.
XVIII. mendean, Cuesta-Urria Gaztela Zaharreko Merindade zaharretatik banandu zen. XIX. mendean berrantolatu zen, gaurko lurraldea sortuz eta udaletxea Nofuentesen finkatuz.

## Leku interesgarriak

* Elizak, batez ere erromanikoak.
* Etxe armarridunak.
* Mijangoseko zubia.
* Cebolleroseko Las Cuevas gaztelua.

## Politika

2007ko udal hauteskundeetan PPk 242 boto eta 6 zinegotzi lortu zituen (2003an 216 eta 4); PSOEk 70 boto eta zinegotzi bakarra lortu zuen (2003an 161 eta 3). Abstentzioa % 27,65 izan zen.

## Kanpo estekak

* Datuak: Q1643813
* Multimedia: Merindad de Cuesta Urria / Q1643813
# Merindad de Valdeporres

Merindad de Valdeporres Burgosko udalerria da, Merindadeetako eskualdean dagoena.
2008ko urtarrilaren 1eko erroldaren arabera 472 biztanle zituen.

## Banaketa administratiboa

Udalerri-burua Pedrosa de Valdeporres da. Gainera, 14 alkate-auzo ditu:
* Ahedo de las Pueblas
* Brizuela
* Busnela
* Cidad de Valdeporres
* Dosante
* Leva
* Pedrosa de Valdeporres (udalerri-burua)
* Puentedey
* Quintanabaldo
* Robredo de las Pueblas
* Rozas
* San Martín de las Ollas
* San Martín de Porres
* Santelices
* Villavés

## Demografia

1843an Villarcayoren barnean zegoen eta 549 biztanle zituen, Valdeporres kontuan izan gabe.
Bilakaera demografikoa :
| 1991 | 1996 | 2000 | 2005 | 2010 | 2015 |
| 572 | 541 | 565 | 477 | 461 | 440 |

## Ondarea

* La Engañako tunela, Santander-Mediterraneo trenbidekoa.
* Busnelako trikuharria

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q590929
* Multimedia: Merindad de Valdeporres / Q590929
# Muntanyola

Muntanyola Kataluniako udalerria da, Osona eskualdean eta Bartzelonako probintzian kokatua. 2009ko urtarrilaren 1eko erroldaren arabera 570 biztanle zituen. 40,3 km²-ko azalera du.

## Herri eta auzoak

* Muntanyola
* Múnter
* Rústiques Muntanyola

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 409 | 416 | 433 | 435 | 419 | 442 | 348 | 249 | 199 | 171 | 341 | 570 |

## Ikus, gainera

* Bartzelonako udalerrien zerrenda

## Kanpo estekak

* (Katalanez) Udalaren webgune ofiziala.
* (Katalanez) Muntanyolari buruzko informazioa Kataluniako Generalitatearen webgunean.
* Datuak: Q13799
* Multimedia: Muntanyola / Q13799